钦定古今图书集成/理学汇编/学行典/第245卷 > 冯洪业
## 钦定古今图书集成/理学汇编/学行典/第245卷 > 冯洪业

按《嘉兴府志》：“冯洪业，号茂远，博学能文，力敦古谊，登
万历中南闱乡荐。父伯礼客死，徒跣扶丧，哀感行路。
家遭回禄，负母出烈焰中，眉颡并焦。瘗胔赈乏，积善
乐施。鼎新黉宫，缮葺名刹，修砌汉塘，输助动以千计。
更捐田千馀亩，赡通族之不能举火者。”

===倪津===按《嘉兴府志》：“倪津，字云桥，武塘北乡人。生平孝友，乐
善好施。万历中，遇水旱，散粟施糜，创午庄桥，建菩提
庵。六旬外，连举四子，府县以德行给冠带。年九十卒。”